Техничка школа

Број 01-203/2

Датум: 26.03.2019. године

**УГОВОР**

**о набавци, испоруци,монтажи и пустању у рад CNC струга за потребе обављања стручне праксе ученика**

Закључен у Пироту дана 25.3.2019. између уговорних страна:

1. Техничке школе у Пироту, улица Таковска 22, матични број 07131542, ПИБ 100358966, коју заступа директор Милан Божић, у даљем тексту Наручилац.

2. РЕВЕРА ДЕСИГН ДОО, у Новом Саду, ул. Стевана Тодоровића бр. 7, матични број 20315814, ПИБ 105113245, рачун бр. 285-0074067740002-36 код пословне банке Sberbank, кога заступа Немања Лаличић, (у даљем тексту: Понуђач)

**ПРЕДМЕТ УГОВОРА**

Предмет уговора је набавка, испорука, монтажа и пустање у рад CNC струга за обављање стручне праксе ученика, за потребе Техничке школе Пирот, у складу са спроведеним поступком јавне набавке мале вредности бр. 1.1.3/2019, као и Одлуке о додели уговора бр. 01-141/1 од 14.03.2019. године, а у свему према прихваћеној Понуди Понуђача бр. 01032019/1 од 01.03.2019. године и Обрасцем Техничке карактеристике-спецификација са структуром понуђене цене, који се налази у прилогу овог уговора и чине његов саставни део.

**Члан 1.**

Наручилац набавља следеће: CNC- 1 комад, по ценама из Обрасца Техничке карактеристике-спецификација са структуром понуђене цене (Образац бр.2), који се налази у Понуди изабраног понуђача и саставни је део овог уговора .

**Члан 2.**

Уговорена цена износи 2.073.750,00 без ПДВ-а, односно 2.488.500,00 са ПДВ-ом . Уговорене јединичне цене дате у Понуди и Обрасцу Техничке карактеристике-спецификација са структуром понуђене цене су фиксне и не могу се мењати за време периода важења уговора.

Уговорене цене из понуде садрже све трошкове које Понуђач има у реализацији предметне набавке.

**Члан 3.**

Наручилац се обавезује да Понуђачу укупну уговорену цену из члана 2. овог Уговора плати на текући рачун бр. 285-0074067740002-36, који се води код пословне банке Sberbank, на следећи начин:

1.188.500,00 динара по потписивању уговора, а преостали износ од 1.300.000,00 динара по преносу одобрених средстава од стране јединице локалне самоуправе.

Рачун/фактура мора бити регистрована у складу са Правилником о начину и поступку регистровања фактура, односно, других захтева за исплату, као и начину вођења и садржају Централног регистра фактура („Сл. Гласник РС“, бр. 7/18). У супротном, испостављен рачун/фактура не може бити плаћена.

Понуђач је у обавези да приликом потписивања уговора приложи финансијско средство обезбеђења за повраћај укупне уговорене цене, у складу са Законом о јавним набавкама *"Сл. гласник РС", бр. 124/2012, 14/2015 и 68/2015*, чл.61.

**Члан 4.**

Понуђач се обавезује да у циљу реализације предмета јавне набавке испоручи, монтира/повеже и пусти у рад добро, у складу са датом понудом, важећим прописима, техничким нормативима и обавезним стандардима који важе за ову врсту добра.

Понуђач се обавезује да добро из чл. 1. овог уговора испоручи, монтира/повеже и пусти у рад након извршеног плаћања укупне уговорене цене по рачуну/фактури, у року од 20 календарских дана.

Испорука, монтажа/повезивање добра и пуштање у рад сматра се извршеним даном записничке примопредаје- квалитативног и квантитативног пријема.

Испорука ће се вршити на адреси Наручиоца- Техничка школа Пирот, Таковска бр. 22.

Под даном квалитативног и квантитативног пријема подразумева се дан (датум) завођења Записника о квалитативном и квантитативном пријему у деловодник Наручиоца, односно, када је писмено утрвђено да је извршена примопредаја, монтажа/повезивање и успешно пуштање у рад.

Комисија ће сачинити Записник о квалитативном и квантитативном пријему, који мора бити потписан и оверен од стране овлашћених лица- представника Понуђача и Наручиоца. Члана Комисије, представника Понуђача, по његовом предлогу именује Наручилац.

Понуђач преузима потпуну одговорност за квалитет добра који је предмет јавне набавке.

Уколико се констатује да добро одступа од техничких карактеристика- спецификације, Понуђач је дужан да повуче неодговарајуће добро и испоручи и повеже одговарајуће добро у року од 5 дана, без зарачунавања трошкова.

**Члан 5.**

Понуђач даје гаранцију на квалитет монтаже/повезивања и пуштања у рад добра у трајању од 12 месеца, а гарантни рок на испоручено добро износи 12 месеци од дана записничке примопредаје. Понуђач је дужан да обезбеди гаранцију минимум 12 месеца, као и сервис и резервне делове у гарантном и вангарантном року.

Понуђач је дужан да у гарантном року, на први писани позив, о свом трошку отклони све уочене и пријављене недостатке у погледу квалитета испорученог добра у складу са Конкурсном документацијом, као и сва оштећења проузрокована овим недостацима, а који нису настали неправилном употребом.

Уколико Понуђач не поступи по захтевима Наручиоца, у року од 5 дана по пријему писаног позива, Наручилац има право да на терет Понуђача отклони утврђене недостатке ангажовањем трећег лица.

**Члан 6.**

Понуђач одговара за штету која настане на имовини Наручиоца, уколико је штета настала непосредном кривицом, немаром или непажњом радно ангажованих од стране Понуђача.

Кривицу, немар или непажњу радно ангажованих од стране Понуђача утвђује заједничка комисија састављена од овлашћених представника уговорених страна, а на основу писаног обавештења од стране Наручиоца, у року од 48 сати од настанка штете.

Понуђач не одговара за штету која је настала на имовини Наручиоца услед више силе или кривицом Наручиоца.

**Члан 7.**

Понуђач је дужан да обезбеди, заштити и чува као поверљиве све податке које му Наручилац стави на располагање у вези са испуњењем овог уговора и до којих сам дође у поступку испуњења уговором преузетих обавеза.

**Члан 8.**

Уговорне стране су сагласне да до раскида овог уговорног односа може доћи ако наступе ванредни догађаји који онемогућавају извршење Уговора, при чему је Наручилац дужан да Понуђачу плати реализовани део, а не и евентуално причињену штету изазвану раскидом овог Уговора.

Уговор се отказује писаним путем, с тим да отказни рок почиње првог наредног дана после достављања писаног обавештења.

**Члан 9.**

Наручилац задржава право да једнострано раскине овај Уговор:

* уколико Понуђач касни са извршењем уговорних обавеза дуже од 5 календарских дана,без обавештавања Наручиоца о наступању непредвиђених околности,
* уколико испоручена добра не одговарају техничким карактеристикама, прописима или стандардима за ту врсту добра и квалитету наведеном у понуди Понуђача , а Понуђач није поступио по примедбама Наручиоца.
* у случају недостатка средстава за његову реализацију.

Уколико Понуђач не извршава обавезе, као и ако их не извршава на уговорени начин и у уговореним роковима, Наручилац има право да једнострано раскине уговор због неиспуњења, и уновчи финансијско средство обезбеђења поднето од стране Понуђача на име доброг извршеног посла.

Понуђач је у наведеном случају обавезан да надокнади Наручиоцу штету, која представља разлику између уговорене цене по овом уговору и цене новог понуђача.

 Уговор се раскида писменом изјавом која се доставља другој уговорној страни и са отказним роком од 7 дана од дана пријема. Изјава мора да садржи основ за раскид уговора.

**Члан 10.**

Понуђач је дужан да без одлагања писмено обавести Наручиоца о било којој промени која наступи до закључења уговора, односно током важења уговора о јавној набавци и да је документује на прописан начин.

**Члан 11.**

За све што овим Уговором није посебно утврђено примењују се одредбе Закона о облигационим односима, као и други прописи који регулишу ову материју.

**Члан 12.**

Све евентуалне спорове и неспоразуме који би могли настати из овог Уговора, странке ће покушати да реше споразумно, а ако до споразума не дође уговара се надлежност Привредног суда у Нишу.

**Члан 13.**

Уговор ступа на снагу даном потписивања од стране овлашћених представника уговорних страна.

**Члан 14.**

Овај Уговор је сачињен у четири (4) истоветна примерка, по два (2) примерка за сваку уговорну страну.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

|  |  |  |  |
| --- | --- | --- | --- |
|  НАРУЧИЛАЦ: |  мп |  мп |  ПОНУЂАЧ:  |
|  |  |  |  |

 **Потпис овлашћеног лица Потпис овлашћеног лица**

**Датум:** 25.3.2019.

**Образац 2**

 **ОБРАЗАЦ ТЕХНИЧКЕ КАРАКТЕРИСТИКЕ- СПЕЦИФИКАЦИЈА СА СТРУКТУРОМ ПОНУЂЕНЕ ЦЕНЕ**

ТЕХНИЧКА ШКОЛА ПИРОТ

ЈН бр.1.1.3/2019 – CNC струг

|  |  |  |  |  |  |  |  |
| --- | --- | --- | --- | --- | --- | --- | --- |
| 1.Р. бр. | 2.НАЗИВ | 3.Техничке карактеристике |  4.Количина | 5.Јединична цена без ПДВ-а | 6.Јединична цена са ПДВ-ом | 7.Укупна цена без ПДВ-а | 8.Укупна цена са ПДВ-ом |
| 1. | CNC СТРУГ**CORMAK****320x1000** | Ливена конструкција; Управљачка јединица SIEMENS; Драјвери SIEMENS; Aутоматска измена алата; Систем за емулзионо хлађење Хлађење електро-ормара; Хидраулично стезање припремка; Хидраулучни коњић; Дијаметар окретања изнад кревета 320 mm; Максимални пречник изнад супорта 160 mm; Максимална дужина комада обраде 1000 mm; Брзина окретања главе 100-2500 rpm; Број алата 6; Снага погонског мотора 3 kw; Погодан за обраду челика и легура обојених метала; Произведен 2018. године. | 1 ком. | 2.073.750,00 | 2.488.500,00 | 2.073.750,00 | 2.488.500,00 |
|  |  УКУПНО: | 2.073.750,00 | 2.488.500,00 |

 Датум: Понуђач:

 М.П.

 1.3.2019. \_\_\_\_\_\_\_\_\_\_\_\_\_\_\_\_\_\_\_

**Упутство за попуњавање обрасца техничке карактеристике- спецификација са структуром понуђене цене:**

Понуђач треба да попуни образац структуре цене на следећи начин:

* у колони 3. уписати техничке карактеристике машине;
* у колони 5. уписати колико износи јединична цена без ПДВ-а, за сваки тражени артикл из партије;
* у колони 6. уписати колико износи јединична цена са ПДВ-ом, за сваки тражени артикл из партије;
* у колони 7. уписати укупна цена без ПДВ-а за сваки тражени артикл из партије и то тако што ће помножити јединичну цену без ПДВ-а (наведену у колони 5.) са траженим количинама (које су наведене у колони 4.); На крају уписати укупну цену партије без ПДВ-а.
* у колони 8. уписати колико износи укупна цена са ПДВ-ом за сваки тражени артикл из партије и то тако што ће помножити јединичну цену са ПДВ-ом (наведену у колони 6.) са траженим количинама (које су наведене у колони 4.); На крају уписати укупну цену партије са ПДВ-ом.